El Centre Cívic Antic Sanatori ha acollit la presentació del nou Manual dels Serveis Socials d'Atenció Primària
30 de gener 2023

![](/media/2jibn3rv/c_mofmini.jpg?width=850&height=566.9886363636364)

El Centre Cívic Antic Sanatori del Port de Sagunt ha acollit este matí la presentació de nou Manual d'Organització i Funcionament (MOF) dels Serveis Socials d'Atenció Primària. Una reunió tècnica dirigida a professionals dels Serveis Socials dels ajuntaments de Sagunt, Les Valls, La Baronia i Canet d'en Berenguer.

En este sentit, el regidor de Serveis Socials, Alejandro Sotoca, ha inaugurat la jornada agraint la presència a tots i totes les professionals per «**la vostra gran faena diària i enorme implicació que revereix en el benestar de les persones que residixen a la nostra comarca. Espere que siga de gran profit esta jornada tècnica**».

![](/media/5yghh2ro/c_mofmeitat.jpg?width=850&height=566.9886363636364)

La presentació l'ha realitzada la directora general d'Atenció Primària i Autonomia Personal, Mercè Martínez, acompanyada pel Supervisor del departament Número 4 del Camp de Morvedre, Pere Garrigós. En la presentació, ha explicat que des de la Vicepresidència i Conselleria d'Igualtat i Polítiques Inclusives s'ha creat un Manual d'Organització i Funcionament (MOF) per a unificar l'atenció que oferixen a la ciutadania els serveis socials d'Atenció Primària de la Comunitat Valenciana.

Així, el MOF és una eina pràctica, innovadora i de suport, amb un contingut treballat conjuntament amb els ajuntaments. D'esta manera, es configura com un instrument de treball que contribuix a l'orientació del personal i facilita el seu treball, al mateix temps que proporciona un esquema funcional a fi de realitzar possibles reestructuracions. A més, contempla el canvi d'estructura introduït en l'organització pel fet que es preval l'atenció presencial i personalitzada i, per tant, centrada en tot el cicle vital de la persona.

![](/media/obpnnqml/c_moffin.jpg?width=850&height=512.8977272727273)

*   [](http://www.facebook.com/sharer.php?u=https://aytosagunto.es/va/actualitat/el-centre-civic-antic-sanatori-ha-acollit-la-presentacio-del-nou-manual-dels-serveis-socials-d-atencio-primaria/ "Facebook")
*   [](http://twitter.com/share?url=https://aytosagunto.es/va/actualitat/el-centre-civic-antic-sanatori-ha-acollit-la-presentacio-del-nou-manual-dels-serveis-socials-d-atencio-primaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-civic-antic-sanatori-ha-acollit-la-presentacio-del-nou-manual-dels-serveis-socials-d-atencio-primaria/ "Linked In")
*   [](mailto:?body=https://aytosagunto.es/va/actualitat/el-centre-civic-antic-sanatori-ha-acollit-la-presentacio-del-nou-manual-dels-serveis-socials-d-atencio-primaria/)